१० स्वर्ण जित्दै वाग्मती टिम च्याम्पियन
वाग्मती प्रदेशले १० स्वर्ण पदिक जित्दै शनिबार चौथो राष्ट्रिय खुला वादोरियो कराते प्रतियोगिताको टफी जितेको छ । १२ स्पर्धा समावेश प्रतियोगितामा वाग्मती १० स्वर्ण, २ रजत र १ कांस्यसहित टिम च्याम्पियन भयो ।
काठमाडौँ — वाग्मती प्रदेशले १० स्वर्ण पदिक जित्दै शनिबार चौथो राष्ट्रिय खुला वादोरियो कराते प्रतियोगिताको टफी जितेको छ । १२ स्पर्धा समावेश प्रतियोगितामा वाग्मती १० स्वर्ण, २ रजत र १ कांस्यसहित टिम च्याम्पियन भयो ।नेपाल वादोरियो कराते डो संघद्वारा आयोजित प्रतियोगितामा १ स्वर्ण, ३ रजत र ३ कांस्यसहित कोशी प्रदेश दोस्रो भयो । तेस्रो स्थानको मधेश प्रदेशले १ स्वर्ण र ५ कांस्य जित्यो । शीर्ष तीन स्थान हात पार्नेले क्रमशः १० हजार, ८ हजार र ७ हजार रुपैया पुरस्कार हात पारे ।पुरुषमा वाग्मतीका डेविडकुमार श्रेष्ठ र महिलामा कोशीकी सन्जिता लेप्चा उत्कृष्ट खेलाडी घोषित भए । दुवैले ३ हजार रुपैया पुरस्कार पाए ।शनिबार ६ स्वर्णका लागि प्रतिस्पर्धामा भएकोमा सबै स्वर्ण वाग्मती प्रदेशका खेलाडीले जितेका थिए । पुरुष ५५ केजीमा डेविडकुमार श्रेष्ठ, ६० केजीमा सुविन्द्र घिसिङ, ६५ केजीमाथि पासाङ ग्याल्जेन र ५० केजीमा समीर घलानले स्वर्ण जिते । महिला ५५ केजीमा दिया पहरी र ६० केजीमाथि टीकामाया जिमीले स्वर्ण जिते । १२ स्पर्धाका पदक विजेतालाई नगद पुरस्कार प्रदान गरिएको थियो ।समापनमा सातौं दक्षिण एसियाली करातेका स्वर्ण विजेता एलोन श्रेष्ठ र सुस्मिता वाइबा तथा रजत विजेता उर्सला पहरीलाई सम्मान गरिएको थियो । 